ప్రభాకర్ మోర్

ప్రభాకర్ మోర్ మహారాష్ట్రకు చెందిన రాజకీయ నాయకుడు. ఆయన మహద్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై గ్రామీణాభివృద్ధి & హోం వ్యవహారాల శాఖ మంత్రిగా పని చేశాడు.
రాజకీయ జీవితం
ప్రభాకర్ మోర్  శివసేన పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1990 మహారాష్ట్ర శాసనసభ ఎన్నికలలో మహద్ శాసనసభ నియోజకవర్గం నుండి శివసేన అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1995, 1999 మహారాష్ట్ర శాసనసభ ఎన్నికలలో వరుసగా మూడోసార్లు ఎమ్మెల్యేగా ఎన్నికై గ్రామీణాభివృద్ధి & హోం వ్యవహారాల శాఖ సహాయ మంత్రిగా, రాయిగఢ్ జిల్లా ఇన్​ఛార్జ్ మంత్రిగా పని చేశాడు. 

మరణం
ప్రభాకర్ మోర్ వృద్ధాప్యం కారణంగా అనారోగ్యంతో ముంబైలోని హిందూజా ఆస్పత్రిలో చికిత్స పొందుతూ ఆరోగ్యం విషమించడంతో 2019 సెప్టెంబర్ 14న మరణించాడు. ఆయనకు భార్య, కుమారుడు అమిత్, కుమార్తెలు ఉన్నారు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:శివసేన నాయకులు